દેશના મુખ્ય ન્યાયાધીશ દીપક મિશ્રા સામે મહાભિયોગ પ્રસ્તાવ લાવવાની વિપક્ષે તૈયારી કરી છે. કોંગ્રેસના સૂત્રોના જણાવ્યા મુજબ કોંગ્રેસ રાજ્યસભામાં મહાભિયોગ પ્રસ્તાવ રજૂ કરશે. જો રાજ્યસભાના સભાપતિ અને ઉપરાષ્ટ્રપતિ વેંકૈયા નાયડુ આ પ્રસ્તાવ ફગાવી દેશે તો કોંગ્રેસ સુપ્રીમ કોર્ટમાં જઈ શકે છે. કોંગ્રેસે મહાભિયોગ પ્રસ્તાવ પર જરૂરી સાંસદોના હસ્તાક્ષર કરાવ્યા છે. જોકે કોંગ્રેસમાં એ વાતની ચર્ચા પણ થઈ છે કે જો રાજ્યસભાના સભાપતિ પ્રસ્તાવને ફગાવી દે તો આગામી પગલું શું હોઈ શકે.